Eden Alene

Eden Alene (; født 7. mai 2000) er en israelsk sanger. Hun skulle ha representert Israel i Eurovision Song Contest 2020 i Rotterdam i Nederland, med sangen «Feker Libi». 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. I stedet besluttet kringkasteren Kan at Eden Alene skulle få representere Israel i konkurransen i 2021. Hun deltok med låten «Set Me Free» og endte på 17. plass i finalen.

Bakgrunn 
Alene ble født i det jødiske nabolaget Katamon i Jerusalem av jødiske etiopisk-fødte foreldre som innvandret til Israel under den jødiske masseinnvandringen fra Etiopia. Foreldrene skilte seg da hun var to år, og hun har ikke hatt kontakt med faren siden.

I oktober 2017 deltok hun i talentkonkurransenThe X Factor Israel. I sin første prøvesynging sang hun «Stone Cold» av Demi Lovato. I januar 2018 vant hun konkurransen.

I april 2018 opptrådte hun under feiringen av 70-årsjubileet for etableringen av Staten Israel. I desember samme år slapp hun debutsingelen «Better».

I februar 2019, foran Eurovision Song Contest i Israel, slapp hun en coverversjon av «Save Your Kisses for Me» av gruppen Brotherhood of Man, som vant Eurovision Song Contest 1976. Måneden etter utga hun oppfølgersingelen «When It Comes to You» som var produsert av den amerikanske musikkprodusenten Julian Bunetta. Samme år deltok hun i en israelsk oppsetning av Little Shop of Horrors.

I slutten av 2019 var hun en av deltakerne i det israelske talentshowet HaKokhav HaBa («den neste stjernen»), og hun vant konkurransen 4. februar 2020. Som vinner fikk hun representere Israel i Eurovision Song Contest 2020 som skulle ha vært arrangert i Rotterdam i Nederland. Under en egen sending på Kan 11 tirsdag 3. mars samme år, besluttet israelske tv-seere og en fagjury at hun skulle delta med låten «Feker Libi». Men på grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen COVID-19. Eden skulle ha deltatt i semfinale 1 av Eurovision Song Contest tirsdag 12. mai.  

22. mars offentliggjorde Israels offentlige kringkastingsselskap at Eden Alene i stedet skulle representere Israel i Eurovision Song Contest 2021. Hun deltok med låten «Set Me Free» og kvalifiserte seg til finalen fra semifinale 1 tirsdag 18. mai. Til slutt endte hun som nummer 17 av 26 i finalen.

Diskografi

Singler

Referanser

Eksterne lenker 
 
 
 

Israelske sangere
Deltakere i Eurovision Song Contest 2020
Deltakere i Eurovision Song Contest 2021
Personer fra Jerusalem